# Xia Da

Xia Da (xinès simplificat: 夏达, pinyin: Xià Dá) (Huaihua, Hunan, 4 d'abril de 1981) és una dibuixant de manhua xinesa. És coneguda pels còmics Zi Bu Yu i Chang Ge Xing, havent venut uns cinc milions de còpies a data de 2018. S'ha destacat el seu dibuix per l'estil d'inspiració clàssica i ha tingut una bona acollida tant a la Xina com al Japó.

## Biografia

Xia Da va nàixer el 4 d'abril de 1981 a Huaihua, Hunan. Des de menuda es mostrà interessada per la pintura i la lectura de còmics, començant a fer els seus propis manhua a la secundària.
Amb l'aparició del Xin Manhua i l'acceptació en els canals oficials d'aquella indústria que es movia per canals alegals, esdevé una de les artistes que publica a revistes oficials.
Va publicar el seu primer treball, titulat Cheng Zhang, a la revista Beijing Katong, rebent una encoratjadora i resposta per part de l'editorial. També publicà a Man You. Després de graduar-se a la universitat, es va traslladar a Pequín i va treballar breument en publicitat abans de deixar-ho per tal de centrar-se en els seus propis còmics. En aquella etapa, vivia amb uns ingressos modestos, per la qual cosa es va concentrar en el dibuix.
El seu primer còmic, Siyue de Gushi, va ser publicat poc abans de la seva graduació universitària, el 2003. Zi Bu Yu, el seu segon treball, es va serialitzar el 2008. La sèrie va guanyar el premi Jin Long Jiang aquell mateix any, i posteriorment seria publicat al Japó per Ultra Jump el 2009. Abans de ser publicada al Japó, l'obra va ser revisada i recomanada per Matsui Sakamoto, redactor en cap del manga Saint Seiya.
El 2007 va ser invitada a formar part del que aleshores era un dels majors estudis de manhua del país, Xiatian Dao.
Després del llançament de Zi Bu Yu, Xia Da va publicar diversos còmics, tant a la Xina com al Japó. Chang Ge Xing, un drama històric ambientat a la dinastia Tang, va rebre el Golden Monkey durant la seua serialització, i una sèrie televisada basada en el còmic va començar a rodar-se el 2019.
El setembre de 2017, Xia Da va anunciar la formació del seu propi estudi a Hangzhou, juntament amb la serialització d'un nou còmic, Shiyi Liu.

## Referències

* 1 2 «夏达：只有对着白纸的时候，才会觉得自在_文化频道_凤凰网». culture.ifeng.com. [Consulta: 9 juny 2019].
* ↑ «"中国风"是基因 是动漫回归自我的钥匙-广东新快网-新快报官方网站(明天报纸今晚看·能见报的博客·人人做记者)». epaper.xkb.com.cn. [Consulta: 9 juny 2019].
* ↑ «探访夏达工作室——麟趾居 带你走近这样的夏达 - 杭网原创 - 杭州网». ori.hangzhou.com.cn. [Consulta: 9 juny 2019].
* 1 2 中時電子報. «漫畫網路帶動熱潮 展現中國美學 - 兩岸藝文» (en Chinese (Taiwan)). 中時電子報. [Consulta: 9 juny 2019].
* 1 2 3 Xiao, Hui Faye. Youth Economy, Crisis, and Reinvention in Twenty-First-Century China: Morning Sun in the Tiny Times. Routledge, 2019-11-22. ISBN 978-1-000-76534-2.
* ↑ Lent, John A.; Ying, Xu. Comics Art in China. Univ. Press of Mississippi, 2017-07-20, p. 130-133. ISBN 978-1-4968-1177-6.
* ↑ «Xia Da – Confucius Didn't Say I'm A Schoolgirl». Bleeding Cool, 29-03-2010. [Consulta: 8 maig 2020].
* 1 2 3 4 Ogi, Fusami; Suter, Rebecca; Nagaike, Kazumi; Lent, John A. Women's Manga in Asia and Beyond: Uniting Different Cultures and Identities. Springer, 2019-03-14, p. 247-249. ISBN 978-3-319-97229-9.
* ↑ Ogi, Suter i Lent, 2019, p. 248.
* ↑ «人民日报海外版-人民网». paper.people.com.cn. [Consulta: 9 juny 2019].
* ↑ «子不语介绍-搜狐文化频道». cul.sohu.com. [Consulta: 9 juny 2019].
* ↑ 中時電子報. «夏達長歌行 「還沒開始下重手」 - 藝文副刊» (en Chinese (Taiwan)). 中時電子報. [Consulta: 9 juny 2019].
* ↑ «台灣漫畫家 T.K 章世炘《黑色狂想曲》於中國 2012「金猴獎」獲獎». 巴哈姆特電玩資訊站. [Consulta: 9 juny 2019].
* ↑ «夏達漫畫《長歌行》將推出真人電視劇 預計將於今年 8 月開拍». 巴哈姆特電玩資訊站. [Consulta: 9 juny 2019].
* ↑ «专访刚复出的夏达——蛰伏半年，太想痛快画一把_手机浙江网». zjnews.zjol.com.cn. [Consulta: 9 juny 2019].